Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 9 ก.พ.66
Daily Focus-บล.ฟินันเซีย ไซรัส ประจำวันที่ 9 ก.พ.66
9 ก.พ. 2566

บล.ฟินันเซีย ไซรัส ประเมินแนวโน้มตลาดวันนี้ (9 ก.พ.66) คาด SET แกว่งตัว Sideways to Sideways Down โดยมีความเสี่ยงหลุดแนวรับ 1,670 จุด และอ่อนตัวลงหาแนวรับถัดไปบริเวณ 1,650-1,660 จุด จากบรรยากาศการลงทุนที่ยังไม่สดใส โดยนักลงทุนตอบรับต่อ Comment ของประธาน FED หลายสาขาที่เน้นย้ำถึงดอกเบี้ยที่ยังมีแนวโน้มขยับขึ้นและทรงตัวในระดับสูงเป็นระยะเวลานานพอสมควร ซึ่งอาจกดดันเศรษฐกิจในระยะถัดไปและทำให้สินทรัพย์เสี่ยงเผชิญแรงขายหลังฟื้นตัวขึ้นเด่นตั้งแต่ไตรมาส 4/65
ส่วนปัจจัยในประเทศโฟกัสอยู่ที่ผลประกอบการไตรมาส 4/65 โดยส่วนใหญ่ที่ประกาศออกมาแล้วจะค่อนไปในทางต่ำกว่าคาด มองว่า Sector สำคัญที่ตลาดรอติดตามคือ Domestic และ Reopening Play ซึ่งตลาดความคาดหวังการฟื้นตัวของกำไรมากพอสมควร
โดยหากออกมาต่ำกว่าคาด เรามองว่าจะเป็นแรงกดดันเพิ่มเติมให้ตลาดพักตัวระยะสั้นได้ต่อเนื่อง อย่างไรก็ตามจากแนวโน้มเศรษฐกิจระยะกลาง-ยาวที่ยังเป็นขาขึ้นและเร่งตัว จึงมองจังหวะปรับฐานเป็นโอกาสในการสะสมระยะกลาง-ยาว โดยเบื้องต้นมองบริเวณ 1,600+- จุด ส่วนระยะสั้นเน้น Selective หุ้นที่มีปัจจัยบวกเฉพาะตัวและคาดกำไรไตรมาส 4/65 โดดเด่น
กลยุทธ์ : เลือกเก็งกำไรหุ้นที่มีปัจจัยบวกเฉพาะตัวและคาดกำไรไตรมาส 4/65 แข็งแกร่ง // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ก.พ. : BA, BDMS, BEM, CENTEL, NOBLE